title: Η επικοινωνία γιατρού - ασθενή και η επίδρασή της στη θεραπευτική σχέση
title: Doctor - patient communication and its effect on the therapeutic relationship
titleType: AlternativeTitle
Creators: name: Παπαδοπούλου, Παναγιώτα
Publisher: name: Πανεπιστήμιο Δυτικής Αττικής
Year: 2021
Subjects: Θεραπευτική συμμαχία
Ανθρωποκεντρικό μοντέλο
Μορφές επικοινωνίας στην υγεία
Εμπόδια επικοινωνίας στην υγεία
Επικοινωνιακές δεξιότητες γιατρών
Πρωτόκολλα επικοινωνίας γιατρών
Ενσυναίσθηση
Ιατρικά λάθη
ΜΜΕ και υγεία
Ηλεκτρονική υγεία
Επικοινωνία
Ασθένειες
Patient physician communication
Communication
Diseases
Communication skills
Health

description: Εισαγωγή: Η επικοινωνία γιατρού-ασθενή φαίνεται να αποτελεί ακρογωνιαίο λίθο της επιτυχημένης ιατρικής συνάντησης. Είναι ευρέως αποδεκτό ότι η ουσιαστική επικοινωνία συνδέεται με την επιτυχή έκβαση της θεραπείας, οδηγεί σε καλύτερα αποτελέσματα υγείας και διασφαλίζει την παροχή ποιοτικών υπηρεσιών υγείας. Σκοπός: Ο σκοπός της παρούσας διπλωματικής εργασίας είναι η διερεύνηση της θεραπευτικής σχέσης, καθώς και του ρόλου της επικοινωνίας κατά τη διεξαγωγή της ιατρικής συνάντησης. Επίσης, γίνεται μία προσπάθεια καταγραφής των παραγόντων που την επηρεάζουν και επιδρούν στην έκβαση του τελικού αποτελέσματος και εκείνων που επιβάλλουν και βοηθούν στον επαναπροσδιορισμό της. Το χάσμα που έχει δημιουργηθεί μεταξύ γιατρού-ασθενή αποτελεί θέμα μείζονος σημασίας για το θεραπευτικό αποτέλεσμα και την ποιότητα των παρεχόμενων υπηρεσιών υγείας. Επιχειρείται λοιπόν να γίνει κατανοητός ο μηχανισμός μέσω του οποίου η αποτελεσματική επικοινωνία κατά την ιατρική συνεδρία, οδηγεί σε καλύτερα αποτελέσματα υγείας. Υλικό - Μεθοδολογία: Το υλικό που χρησιμοποιήθηκε αποτελεί προϊόν συστηματικής ανασκόπησης και κριτικής αξιολόγησης των σημαντικότερων δημοσιευμένων άρθρων και μελετών της διεθνούς έντυπης και ηλεκτρονικής βιβλιογραφίας, καθώς και τεχνικών εγχειριδίων και νομοθετικών ρυθμίσεων από διεθνείς κυβερνητικούς και μη οργανισμούς σχετικών με την επικοινωνία γιατρούασθενή και τη συσχέτισής της με το θεραπευτικό αποτέλεσμα. Η μέθοδος που ακολουθήθηκε περιλαμβάνει αποκλειστικά τη βιβλιογραφική ανασκόπηση της ελληνόγλωσσης και ξενόγλωσσης βιβλιογραφίας σε διαδικτυακές βάσεις δεδομένων, καθώς και δημοσιευμένα άρθρα και μελέτες σε έγκυρα επιστημονικά περιοδικά, χρησιμοποιώντας βασικές λέξεις κλειδιά που σχετίζονται με την επικοινωνία γιατρούασθενή και τη σημασία της στην έκβαση του θεραπευτικού αποτελέσματος. Αποτελέσματα: Μέσα από την εκτεταμένη βιβλιογραφική ανασκόπηση προκύπτει ότι το είδος της θεραπευτικής σχέσης που θα εδραιωθεί ανάμεσα στο γιατρό και τον ασθενή καθορίζει σε μεγάλο βαθμό το θεραπευτικό αποτέλεσμα. Επίσης, αναδεικνύεται ο ρόλος της αποτελεσματικής επικοινωνίας για την διασφάλιση της επιτυχημένης ιατρικής διαβούλευσης. viii Συμπεράσματα: Η αποτελεσματική επικοινωνία ανάμεσα στο γιατρό και τον ασθενή είναι το κύριο συστατικό για μία επιτυχημένη ιατρική συνάντηση, καθώς συμβάλλει σημαντικά στη θετική έκβαση της θεραπευτικής διαδικασίας. Επίσης, επηρεάζει το επίπεδο ποιότητας της παρεχόμενης υγειονομικής φροντίδας και συνδέεται με την καλή υγεία. Ωστόσο, οι συνθήκες πίεσης, άγχους και εξάρτησης κάτω από τις οποίες πραγματώνεται η συνεδρία καθιστούν τη σχέση γιατρού-ασθενή πολύπλοκη. Οι συμμετέχοντες μεταφέρουν στην ιατρική συνάντηση την ατομική τους θεώρηση γύρω από την υγεία και την ασθένεια, που αν δε γίνει αντιληπτή και σεβαστή, περιορίζονται οι πιθανότητες συνεργασίας και κάθε θεραπευτική προσέγγιση ενδέχεται να αποτύχει. Η χρήση των κατάλληλων επικοινωνιακών εργαλείων και η βαθιά γνώση των δεξιοτήτων επικοινωνίας βοηθά στην υπερπήδηση των εμποδίων που προκύπτουν. Τα οφέλη που απορρέουν από μία αποτελεσματική ιατρική διαβούλευση είναι πολλαπλά, καθώς η ικανοποίηση των ασθενών από τις παρεχόμενες υπηρεσίες υγείας εξασφαλίζει καλύτερο επίπεδο υγείας και ευεξίας των ατόμων, ενώ παράλληλα προλαμβάνει αναρίθμητες αλυσιδωτές επιπτώσεις στην ποιότητα και την αποδοτικότητα των συστημάτων υγείας. Καθοριστική στην προσπάθεια βελτίωσης του επιπέδου επικοινωνίας είναι η προπτυχιακή και μεταπτυχιακή εκπαίδευση των γιατρών, καθώς και η πρόοδος στον τομέα της έρευνας, ώστε να υπάρχουν τεκμηριωμένα αποτελέσματα μελετών μέσω των οποίων θα αναδεικνύονται οι επικοινωνιακές συμπεριφορές που συνδέονται με τη θετική έκβαση της νόσου και θα αποδεικνύεται ο μηχανισμός που η αποτελεσματική επικοινωνία συνδέεται με καλύτερη υγεία.